L’aliba secca

L’aliba secca in mezzu a la rugghitta
È assai più bona di la cunfittura
ha saori cument'e di viulitta
massimamenti s'è niedda e maddura.

Cand'era suldaddendi me' fraddeddu
mi ni mandaba drent'a l'jpurtinu,
ed eju la magnaba a poggareddu
cun un pezzu di pani e senza vinu!

E mi paria d'hasseni i l'Eba Ciara
e di videni a Sassari luntanu,
e mamma i lu balconi acciara acciara

Chi m'ajpittaba già da lu manzanu:
pobara mamma, mamma bedda e cara,
morta senza tuccammi mancu manu.